OpenLLM-France/wikimedia huggingface dataset:
# New York Liberty

Les New York Liberty són un equip de bàsquet femení estatunidenc, amb seu a la ciutat de Nova York, i que competeix a la WNBA, la lliga professional femenina. És un dels 8 equips que van fundar la lliga el 1997, i un dels que té millors resultats, ja que, tot i no haver guanyat mai la lliga, ha arribat a la final en 4 ocasions. És l'equip germà dels New York Knicks, l'equip masculí professional de la ciutat que competeix a l'NBA. El seu nom té com a origen la famosa Estàtua de la Llibertat que presideix la ciutat dels gratacels.

## Trajectòria

Nota: G: Partits guanyats P:Partits perduts %:percentatge de victòries
| Temporada | G | P | % | Play-offs |
| 1997 | 17 | 11 | .607 | Perden a la Final |
| 1998 | 18 | 12 | .600 | |
| 1999 | 18 | 14 | .563 | Perden a la Final |
| 2000 | 20 | 12 | .625 | Perden a la Final |
| 2001 | 21 | 11 | .656 | Perden a la final de conferència |
| 2002 | 18 | 14 | .563 | Perden a la Final |
| 2003 | 16 | 18 | .471 | |
| 2004 | 18 | 16 | .529 | Perden a la final de conferència |
| 2005 | 18 | 16 | .529 | Perden a la primera ronda |
| 2006 | 11 | 23 | .324 | |
| 2007 | 16 | 18 | .471 | Perden a la primera ronda |
| 2008 | 19 | 15 | .559 | Perden a la final de conferència |
| 2009 | 13 | 21 | .382 | |
| 2010 | 22 | 12 | .647 | Perden a la final de conferència |
| 2011 | 19 | 15 | .559 | Perden a la primera ronda |
| 2012 | 15 | 19 | .441 | Perden a la primera ronda |
| 2013 | 11 | 23 | .324 | |
| 2014 | 15 | 19 | .441 | |
| 2015 | 23 | 11 | .676 | Perden a la final de conferència |

## Enllaços externs

* Web oficial de les New York Liberty
# Joan Lucas i Masjoan

Joan Lucas i Masjoan (Barcelona, 1924 - 2001)
La seva incorporació al Consell Nacional Català (CNC), des de Suïssa -Wettingen-, va comportar un gran pas endavant. Coincidia quan Miquel Ferrer Sanxis tornava a Catalunya i Josep Maria Batista i Roca es feia càrrec de la Secretaria. D'una banda va permetre cohesionar els catalans actius d'aquell país i alhora reforçar llaços amb l'interior, on Joan Lucas es desplaçava en els espais de temps lliure de la seva feina.
Utilitzava el pseudònim d'Antoni Llluc per accions clandestines en uns temps de repressió i molt difícils per Catalunya i els qui defensaven els seus drets nacionals.
Amb Ramon Arrufat i Arrufat com a millor contacte amb la resistència nacionalista més radical. Era home fet per a l'acció, discret, però concret i expeditiu. A Suïssa presidí Casa Nostra i va ser puntual sòlid del CNC, i President fins al seu traspàs.
Un cop tornà de l'exili col·laborà molt estretament amb Carles Muñoz Espinalt, i amb Carles Camins i Giménez.
A l'exili, organitzà el primer homenatge al bisbe i cardenal Vidal i Barraquer, malgrat tots els impediments i obstacles que va fer el dictador Francisco Franco perquè no es realitzés.
# Uniontown

«Uniontown» té aquests significats:
* Uniontown (Alabama), localitat estatunidenca
* Uniontown (Kansas), localitat estatunidenca
* Uniontown (Kentucky), localitat estatunidenca
* Uniontown (Ohio), localitat estatunidenca
* Uniontown (Pennsilvània), localitat estatunidenca
* Uniontown (Washington), localitat estatunidenca
# Ster ZLM Toer 2017

La Ster ZLM Toer 2017, 31a edició de la Ster ZLM Toer, es disputà entre el 14 al 18 de juny de 2017 en cinc etapes, amb inici a Westkapelle i final a Oss. La cursa formà part del calendari de l'UCI Europa Tour 2017, amb una categoria 2.1.
El vencedor final fou el portuguès José Gonçalves (Team Katusha Alpecin), seguit per l'eslovè Primož Roglič (Team LottoNL-Jumbo) i el belga Jos van Emden (Quick-Step Floors).

## Equips

L'organització convidà a prendre part en la cursa a setze equips:
* Team LottoNL-Jumbo, Quick-Step Floors, Team Katusha-Alpecin, Lotto Soudal, Team Sunweb, Wanty-Groupe Gobert, Sport Vlaanderen-Baloise, Cofidis, Roompot-Nederlandse Loterij, Vérandas Willems-Crelan, WB Veranclassic Aqua Protect, Destil-Jo Piels Cycling Team, Metec-TKH Continental Cyclingteam, Baby-Dump Cyclingteam, Telenet Fidea Lions, Monkey Town Continental Team

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 14 de juny | Westkapelle - Westkapelle | 7,5 | Primož Roglič (SVN) | Primož Roglič (SVN) |
| 2a | 15 de juny | Tholen - Hoogerheide | 186,6 | Dylan Groenewegen (NED) | Primož Roglič (SVN) |
| 3a | 16 de juny | Buchten - Buchten | 209,2 | Dylan Groenewegen (NED) | Primož Roglič (SVN) |
| 4a | 17 de juny | Verviers - Jalhay | 186,7 | José Gonçalves (POR) | José Gonçalves (POR) |
| 5a | 18 de juny | Oss - Oss | 180,9 | Marcel Kittel (GER) | José Gonçalves (POR) |

## Classificació final

| | Ciclista | Equip | Temps |
| 1 | José Gonçalves (POR) | Team Katusha Alpecin | 18h 17' 59" |
| 2 | Primož Roglič (SVN) | Team LottoNL-Jumbo | + 11" |
| 3 | Laurens De Plus (BEL) | Quick-Step Floors | + 13" |
| 4 | Maximilian Schachmann (GER) | Quick-Step Floors | + 20" |
| 5 | Søren Kragh Andersen (DEN) | Team Sunweb | + 24" |
| 6 | Toon Aerts (BEL) | Telenet Fidea Lions | + 30" |
| 7 | Jasper De Buyst (BEL) | Lotto Soudal | + 37" |
| 8 | Maxime Vantomme (BEL) | WB Veranclassic Aqua Protect | + 40" |
| 9 | Alex Kirsch (LUX) | WB Veranclassic Aqua Protect | + 43" |
| 10 | Jasper de Laat (NED) | Metec-TKH Continental Cyclingteam | + 45" |

## Referències

* ↑ «General Classification - 2017 - Ster ZLM». procyclingstats.com/. [Consulta: 19 juny 2017].

## Enllaços externs

* Web oficial Arxivat 2014-06-22 a Wayback Machine. (neerlandès)(anglès)
# Tritó dels Carpats

El tritó dels Carpats (Lissotriton montandoni) és un amfibi de l'ordre dels urodels i de la família dels salamàndrids.

## Morfologia

Els color d'aquest tritó són molt variables, així com la mida i la quantitat dels seus punts. Els mascles acostumen a mesurar uns 7 cm i les femelles uns 10 cm i no es diferencien massa entre ells. La principal diferencia és en el filament terminal de la cua (al mascle li mesura uns 8 mm i la femella no en té). Els dos sexes s'assemblen bastant a la femella del tritó palmat. La longitud de la cua sol representar gairebé la meitat de la mida del tritó.
La seva pell acostuma a ser aspre i de color marronós, especialment durant l'època terrestre. En canvi, la seva pell és suau durant l'època aquàtica.

## Distribució i hàbitat

Es troben habitualment en zones d'aigües tranquil·les i càlides de fons fangós i llacunes d'aigua corrent entre els 120 i els 2.000 metres d'altitud. Es passen la major part de la vida a terra ferma, només habiten l'aigua en època de reproducció. Durant el dia solen amagar-se sota les pedres o troncs d'arbres caiguts en boscos de coníferes o d'arbres de fulla caduca.
La seva àrea de distribució és bastant petita, i es redueix només a la serralada dels Carpats, habitant la República Txeca, Polònia, Romania, Eslovàquia i Ucraïna. Ha estat introduït a Bayerischen Wald, al sud-est d'Alemanya.

## Reproducció

S'acostuma a reproduir en qualsevol zona amb aigua, ja siguin llacs, estanys, pantans, deus i tolls d'aigua temporals.

## Amenaces

La principal amenaça per aquesta espècie és la contaminació per aigües residuals, la desforestació dels llocs de reproducció i la introducció de peixos depredadors.

## Referències

* ↑ Anfibios y reptiles (en castellà). 2a edició. Madrid: Susaeta, 1991, p. 46-47.
* ↑ «AmphibiaWeb» (en anglès). [Consulta: 14 agost 2016].
# Nefiódovka

Nefiódovka (en rus: Нефёдовка) és un poble de l'óblast de Vladímir, a Rússia, que en el cens del 2010 tenia 5 habitants. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Kunfal

El kunfal (kunfäl, kunfel) és una varietat lingüística de l'awngi, subdivisió del cuixític central, parlada per uns 2.000 individus (dades de l'any 1971) a la regió occidental del llac Tana. La seva classificació dins el grup com a llengua o com a dialecte de l'awngi és controvertida.

## Referències

* 1 2 «Lengua Kunfäl» (en castellà). PROEL. [Consulta: 24 juny 2023].
* ↑ «KUNFEL» (en castellà). Ikuska.com. [Consulta: 24 juny 2023].
# Frederick Smith

Frederick Smith (30 de desembre de 1805 - 16 de febrer de 1879) va ser un entomòleg britànic. Smith va treballar al departament de zoologia del Museu Britànic des de 1849, especialitzant-se en els Hymenoptera. El 1875 va ser promogut a Ajudant de Manteniment de Zoologia. Entre les seves publicacions s'inclouen Catalogue of Hymenopterous Insects (7 parts, 1853-1859) i parts 5 (1851) i 6 (1852) de la Nomenclature of Coleopterous Insects. Smith va presidir la Royal Entomological Society, 1862-3.
El seu fill, Edgar Albert Smith (1847-1916), va ser un zoòleg i malacòleg.

## Referències

* ↑ British Trust for Entomology, Royal Entomological Society of London - The Entomologist, Volumes 12-13
* ↑ Anonymous (1916). "Edgar Albert Smith, I.S.O., late conchologist of the British Museum". Geological Magazine (n.s.) (decade 6)3(9): 431-432. doi:10.1017/S0016756800206754

## Bibliografia

* Burkhardt, Frederick. The Correspondence of Charles Darwin. London: Cambridge University Press, 1985-2009.
* Gilbert, Pamela. A Compendium of the Biographical Literature on Deceased Entomologists. London: British Museum of Natural History, 1977. ISBN 0-565-00786-6.
* «Frederick Smith, 1805-79». Darwin Correspondence Project, 2007. Arxivat de l'original el 2007-09-08. [Consulta: 8 maig 2009].

## Enllaços externs

* Publications of Frederick Smith Arxivat 2008-10-10 a Wayback Machine.. Hymenoptera On-Line Database.
* Global Ant Project -- World Ant Taxonomists Arxivat 2012-11-11 a Wayback Machine.
# Museu d'Art Chrysler

El Museu d'Art Chrysler és un museu de belles arts situat a Norfolk, Virgínia, als Estats Units.
Va ser creat el 1933 com el Museu d'Arts i Ciències de Norfolk. L'any 1971, Walter P. Chrysler Jr., la dona del qual era de Norfolk, va donar la major part de la seva extensa col·lecció d'art al museu, la qual cosa el va convertir en un dels més grans del sud-est dels Estats Units.

## Col·leccions

El museu conserva més de 30.000 objectes, que cobreixen un període de 5.000 anys d'història. Destaquen especialment les col·leccions de pintura i escultura europea, des de l'edat mitjana fins a l'actualitat.
En pintura i escultura, el museu compta amb obres de Tintoretto, Giambattista Pittoni (Memorial to James, primer comte de Stanhope), Veronese, Peter Paul Rubens, Diego Velázquez, Salvator Rosa, Gian Lorenzo Bernini, Laurent de La Hyre, Jean- François de Troy, John Singleton Copley, Thomas Cole, Eugène Delacroix, Édouard Manet, Paul Cézanne, Gustave Doré, Albert Bierstadt, Auguste Rodin, Mary Cassatt, Paul Gauguin, Georges Rouault, Henri Matisse, Georges Braque, Edward Hopper, Jackson Pollock, Andy Warhol, Richard Diebenkorn i Franz Kline.
El museu també conté una important col·lecció de vitralls de Tiffany i un important conjunt de fotografies. Les arts d'Àfrica, Àsia i Amèrica també estan ben representades a les col·leccions.

## Referències

* ↑ «Museum Expansion and Renovation — Chrysler Museum of Art», 15-01-2013. Arxivat de l'original el 2013-01-15. [Consulta: 15 febrer 2022].
* ↑ «The Virgin and Child with Angels Appearing to Saints Anthony Abbot and Paul, the Hermit» (en anglès). [Consulta: 15 febrer 2022].
* ↑ «Collection Conversations» (en anglès). [Consulta: 15 febrer 2022].
# Joan Lluís de Nassau-Ottweiler

Joan Lluís de Nassau-Ottweiler va néixer a Saarbrücken (Alemanya) el 24 de maig de 1625 i va morir a Reichelsheim el 9 de febrer de 1690. Era un noble alemany fill del comte Guillem Lluís de Nassau-Saarbrücken (1590-1640) i de la princesa Anna Amàlia de Baden-Durlach (1595-1651).
En morir el seu pare, heretà el comtat conjuntament amb els seus dos germans. Però el 1659 van decidir dividir-lo en tres parts. D'aquesta divisió en va sorgir Nassau-Usingen per a Wolrad, Nassau-Saarbrücken per a Gustau Adolf, i Nassau-Ottweiler per a Joan Lluís.

## Matrimoni i fills

El 6 d'octubre de 1649 es va casar amb Dorotea Caterina de Birkenfeld-Bischweiler (1634-1715), filla de Cristià I de Birkenfeld (1598-1654) i de Magdalena Caterina de Wittelsbach (1607-1648). D'aquest matrimoni en nasqueren:
* Cristià Lluís, nascut i mort el 1650.
* Frederic Lluís (1651-1728), casat amb Cristina d'Ahlefeldt (1659-1695).
* Anna Caterina (1653-1731), casada amb Joan Felip II de Salm-Dhaun (1645-1693).
* Walrad (1656-1705)
* Carles Sigfrid, nascut i mort el 1659.
* Lluís (1661-1699)
* Lluïsa (1662-1741)
* Maurici (1664-1666)

## Enllaços externs

* Nassau-Ottweiler
* freepages.genealogy.rootsweb.com
* awt.ancestrylibrary.com
# Orea

Orea és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Argyropelecus aculeatus

Argyropelecus aculeatus és una espècie de peix pertanyent a la família dels esternoptíquids.

## Descripció

* Fa 8,3 cm de llargària màxima.

## Alimentació

Menja sobretot ostràcodes i, en segon lloc, copèpodes i larves de decàpodes i de peixos.

## Depredadors

És depredat per Alepisaurus, Beryx splendens, Pseudopentaceros wheeleri i la tonyina blava (Thunnus thynnus thynnus).

## Hàbitat

És un peix marí i batipelàgic que viu entre 100 i 600 m de fondària.

## Distribució geogràfica

Es troba a l'Atlàntic oriental (des de Portugal fins al Senegal i, de vegades, Namíbia), l'Atlàntic occidental (40°N-10°N, 15°S-35°S i les Guaianes), l'Atlàntic nord-occidental (el Canadà), l'Índic (0°-35°S), el Pacífic occidental (35°N-35°S) i el Pacífic sud-oriental (30°S-35°).

## Costums

És mesopelàgic: durant el dia es troba entre 300 i 600 m de fondària, i entre 100 i 300 a la nit.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Bernardes, R.Á., J.L. de Figueiredo, A.R. Rodrigues, L.G. Fischer, C.M. Vooren, M. Haimovici i C.L.D.B. Rossi-Wongtschowski, 2005. Peixes de Zona Econômica Exclusiva da Região Sudeste-Sul do Brasil: Levantamento com armadilhas, pargueiras e rede de arrasto de fundo. São Paulo: Editora da Universidade de São Paulo. 295 p.
* ↑ Badcock, J., 1984. Sternoptychidae. p. 302-317. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. Vol. 1. UNESCO, París.
* ↑ FishBase (anglès)
* ↑ Matthews, F.D., D.M. Damkaer, L.W. Knapp i B.B. Collette, 1977. Food of western north Atlantic tunas (Thunnus) and lancetfishes (Alepisaurus). NOAA Tech. Rep. NMFS SSRF -706, 19 p.
* ↑ Seki, M.P. i D.A. Somerton, 1994. Feeding ecology ad daily ration of the pelagic armorhead, Pseudopentaceros wheeleri, at southeast Hancock Seamount. Environ. Biol. Fish. 39(1):73-84.
* ↑ Quéro, J.-C., J.C. Njock i M.M. de la Hoz, 1990. Sternoptychidae. p. 275-282. A: J.C. Quero, J.C. Hureau, C. Karrer, A. Post i L. Saldanha (eds.). Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 1.
* ↑ Badcock, J., 1984. Sternoptychidae. p. 302-317.

## Enllaços externs

* AQUATAB
# Fortress of Fear

Fortress of Fear és un videojoc per a Game Boy de Nintendo desenvolupat per l'empresa britànica Rare que es va publicar en gener de 1990 per Acclaim Entertainment. Es tracta d'un joc d'aventures en 2D en què cal anar derrotant enemics en un castell poblat de monstres.

## Jugabilitat

Hi pot jugar 1 jugador i comprèn 18 nivells.

## Referències

* ↑ «The History of Wizards & Warriors». Retro* gamer. Imagine Publishing [Bournemouth], 81, 01-09-2010, pàg. 56. ISSN: 1742-3155. OCLC: 489477015.
* ↑ Instruction Manual, p. 8. "The Objects of Your Quest".

## Enllaços externs

* Wizards & Warriors X: The Fortress of Fear a MobyGames
* Review a Honest Gamers
# Torrita Tiberina

Torrita Tiberina és un comune (municipi) de la ciutat metropolitana de Roma, a la regió italiana del Laci, situat uns 40 km al nord de Roma. L'1 de gener de 2018 tenia 1.056 habitants.
Torrita Tiberina lim ita amb els següents municipis: Filacciano, Montopoli di Sabina, Nazzano i Poggio Mirteto.

## Referències

* ↑ «Resident population on 1st January 2018» (en anglès). ISTAT. [Consulta: 10 abril 2019].

## Enllaços externs

* Torrita Tiberina - Lloc web oficial (italià)
# Kunerad

Kunerad és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1488.
# Mendetz

Mendetz és un grup de música indie i pop electrònic de Barcelona, format el 2003. Està format per guitarres, teclats, un baix i una bateria. Es descriuen si mateixos com els «artesans de la robòtica», la crítica parla de « un grup de referència en la música més ballable del país».
L'octubre de 2006 van traure al mercat l'àlbum homònim, Mendetz, amb Sinnamon Records, després d'haver reeixit amb la seua maqueta. A l'inici recordaven la música electrònica analògica dels anys vuitanta.
Va esdevenir el primer grup amb només maquetes en tocar a grans festivals com el Summercase (amb New Order, Massive Attack o Daft Punk) i el Barcelona Acció Musical, i en sales importants de tot l'estat espanyol com la Razzmatazz, la Sala Apolo, Sala La Riviera, etc. Aquest disc també va ser tret al mercat al Regne Unit amb l'EP «Futuresex» davall la discogràfica Naked Man.
El 2007 van ser nominats als MTV Europe Music Awards en la categoria New Sounds Of Europe.
Al maig de 2009 van traure al mercat el segon àlbum, Souvenir. A l'any següent van signar amb la discogràfica Warner Music Group i van reeditar l'àlbum amb una cançó extra «Freed from Desire», una versió de la cantant italoamericana Gala. El 2012 va seguir el tercer disc Silly Symponies. El juny de 2015 van participar en el Festival de Glastonbury, el festival a l'aire lliure de música i arts escèniques més gran del món.

## Discografia

* Mendetz (amb el tema «Futuresex» (2006)
* Souvenir (2009)
* Silly Symphonies (2012)

## Referències

* 1 2 Hernández, Clara. «La banda Mendetz: ‘Estamos en un buen momento profesional, pero nos merecemos más'» (en castellà). 20 Minutos, 30-11-2012. [Consulta: 28 desembre 2019].
* 1 2 «Mendetz al Glastonbury Festival». Llengua i cultura catalanes. Institut Ramon Llull, 24-06-2015. [Consulta: 28 desembre 2019].
* ↑ «32è Mercat de Música Viva de Vic», s.d. [Consulta: 28 desembre 2019].
* ↑ Guillaumes, Xavier «Entrevista: Mendetz». Nativa, 07-03-2006 [Consulta: 28 desembre 2019].
* ↑ «PopArb edició 2007». PopArb, 2007. [Consulta: 23 juny 2015].
* ↑ Lluís, Franc «Mendetz es fan grans al Music Hall». Núvol, 09-11-2012 [Consulta: 28 desembre 2019].

## Enllaços externs

* Mendetz - Lloc web oficial
# Orechová

Orechová és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1299.
# Torrington (Wyoming)

Torrington és la ciutat i seu del Comtat de Goshen a l'estat de Wyoming dels Estats Units d'Amèrica.

## Demografia

Segons el cens dels Estats Units del 2000 Torrington tenia 5.776 habitants, 2.436 habitatges, i 1.522 famílies. La densitat de població era de 624,7 habitants/km².
Dels 2.436 habitatges en un 26,7% hi vivien nens de menys de 18 anys, en un 49,9% hi vivien parelles casades, en un 9,9% dones solteres, i en un 37,5% no eren unitats familiars. En el 32,3% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,3% tenia menys de 18 anys, un 9,6% entre 18 i 24, un 23,1% entre 25 i 44, un 22,9% de 45 a 60 i un 21% 65 anys o més.
L'edat mediana era de 41 anys. Per cada 100 dones de 18 o més anys hi havia 87,1 homes.
La renda mediana per habitatge era de 30.136 $ i la renda mediana per família de 40.750 $. Els homes tenien una renda mediana de 31.058 $ mentre que les dones 20.101 $. La renda per capita de la població era de 16.026 $. Entorn del 9,3% de les famílies i el 13,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Torrington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Torrington». American Fact Finder. Oficina del Cens dels Estats Units, 12-01-2010.
# Kung Fu Cooking Girls

Kung Fu Cooking Girls (xinès simplificat: 功夫料理娘, pinyin: Gōngfū liàolǐ niáng) és un curtmetratge d'animació xinés, produït per l'Estudi d'animació Wolf Smoke i dirigit per Jin Roh. Es tracta d'una ONA estrenada el 2011 a internet, en la que s'utilitzaren 4.000 imatges principals i 10.000 de transició.
AniMugen Fansub feu una versió subtitulada en valencià.

## Referències

* ↑ Beck, Jerry. «"Kung Fu Cooking Girls" and other tales by Wolf Smoke». Cartoon Brew, 04-06-2011. [Consulta: 31 juliol 2023].
* ↑ «Kung Fu Cooking Girls: destreza culinaria, curvas femeninas y artes marciales». DeCulture. Arxivat de l'original el 2023-07-31. [Consulta: 31 juliol 2023].
* ↑ «Kung Fu Cooking Girls, de Jin Roh, en AniJapan». Misión Tokyo, 23-09-2013. [Consulta: 31 juliol 2023].
* ↑ «Kung Fu Cooking Girls. Made by Chinese studio Wolf Smoke». Crunchyroll. [Consulta: 31 juliol 2023].
* ↑ «Kung Fu Cooking Girls | Fansubs.cat - Anime en català». [Consulta: 31 juliol 2023].
# Mendexa

Mendexa és un municipi de la província de Biscaia, País Basc, pertanyent a la comarca de Lea-Artibai.

## Referències

* ↑ VARIACIONES DE LOS MUNICIPIOS DE ESPAÑA DESDE 1842 pàgina 343. Ministerio de Administraciones Públicas. Secretaría General Técnica. Octubre de 2008 (castellà)
* ↑ «Mendexa» (en castellà). turismo.euskadi.eus. [Consulta: 28 gener 2024].
# Jon Fjeldså

Jon Knud Bøgh Fjeldså (nascut el 13 de desembre de 1942) és un ornitòleg i artista d'ocells danès nascut a Noruega. Va servir a l'exèrcit noruec com a agent d'intel·ligència a la dècada de 1960, aportant a Noruega informació sobre l'arma russa recentment llançada, el Kalashnikov (AK-47). Fjeldså va ser l'autor d'una guia per a les cries d'aus europees i va ser coautor d'un llibre sobre les aus dels Andes amb Niels Krabbe i ha publicat nombrosos articles de recerca, incloent-hi treballs sobre l'evolució dels passeriformes. És professor emèrit a la Universitat de Copenhaguen.
Fjeldså va néixer al nord de Noruega, a Hauge. Va créixer durant la guerra, ell i els seus companys de joc van jugar amb municions i armes trobades a la regió. Després de l'escola, va servir a l'exèrcit a la frontera russo-noruega a principis dels anys seixanta. El seu coneixement del rus i les seves excel·lents habilitats de dibuix van fer que fos escollit com a agent d'intel·ligència per anar a Rússia per documentar una nova arma que s'utilitzava (el Kalashnikov AK-47). Després de lliurar el document, va deixar el servei d'intel·ligència per estudiar zoologia a la Universitat de Bergen i es va graduar el 1970. Després es va incorporar al museu danès, inspirat en Finn Salomonsen. L'any 1974 es va doctorar pels seus estudis sobre el cabussó orellut (Podiceps auritus) Es va convertir en professor de zoologia a la Universitat de Copenhaguen el 1996. El 1990 va escriure i il·lustrar Birds of the High Andes juntament amb Niels Krabbe. Juntament amb altres, va descriure la batis d'Iringa (Batis crypta) de Tanzània.

## Referències

* ↑ Hjorth, Christian. «Hæderstale til Jon Fjeldså, 2009».

## Enllaços externs

* Biography at the website of the Annals of Improbable Research
* University staff web page Arxivat 2022-12-15 a Wayback Machine.
* Store danske
* Dansk biografisk lexikon
* Newsreport on Jyllands Posten with sketch of AK-47 by Fjeldså